
	Inquiry/ข้อหารือ

	Outline/รายละเอียดของข้อหารือ

	i. Imported goods/ประเภทของสินค้า
	สินค้าอุปโภคบริโภค

	
	ii. Point of inquiry/
ประเด็นคำถาม
	ค่าบำเหน็จตัวแทนจากการซื้อจะต้องนำมารวมกับราคาสินค้าเพื่อคำนวณภาษีศุลกากรหรือไม่

	
	iii. Outline of the transaction and transaction flowchart/ธุรกรรม
	บริษัท A ทำสัญญา Buying Agency Agreement For Food Products สำหรับการจ่ายค่าบำเหน็จตัวแทนจากการซื้อกับบริษัท B
(รายละเอียดตามส่วนที่ 1)


	Remarks/หมายเหตุ
	

	
	

	
	



	Answer/คำตอบ

	Outline/
เค้าโครงโดยสังเขป
	iv. Summary of answerคำตอบโดยสรุป
	ค่าบำเหน็จตัวแทนจากการซื้อนี้ ไม่ต้องนำมารวมในราคาสินค้าที่นำเข้า เป็นส่วนหนึ่งของราคาศุลกากรแต่อย่างใด

	
	v. Outline of answer/เหตุผลโดยสรุป
	ค่าบำเหน็จตัวแทนดังกล่าวไม่ถือเป็นส่วนหนึ่งของราคาศุลกากรตามกฎกระทรวงฉบับที่ 132 (พ.ศ. 2543) ข้อ 10
(รายละเอียดตามส่วนที่ 2)

	Article number of applicable laws, regulations, and other related instruments
กฎหมายที่เกี่ยวข้อง
	- กฎกระทรวง ฉบับที่ 132 พ.ศ. 2543 ออกตามความในพระราชบัญญัติศุลกากร พ.ศ. 2469 ว่าด้วยหลักเกณฑ์ วิธีการ และเงื่อนไขในการใช้และการกำหนดราคาศุลกากร ข้อ 10
- การประเมินราคาศุลกากรตามความตกลงแกตต์ มาตรา 8 ข้อ 1 (ก) (1) ค่านายหน้าและค่าคนกลาง แต่ไม่รวมถึงค่านายหน้าจากการซื้อ
- ประมวลระเบียบปฏิบัติศุลกากร พ.ศ. 2544 ข้อ 2 01 04 03 (3) (3.1.4.4) แก้ไขเพิ่มเติมตามคำสั่งทั่วไปกรมศุลกากรที่ 39/2555

	Conditions applied/เงื่อนไขการใช้ผลของคำวินิจฉัยในกรณีศึกษา
	กรณีมีการแก้ไขเพิ่มเติมบทบัญญัติของกฎหมายเกี่ยวกับราคาศุลกากรหรือปรากฏข้อมูลอันใหม่อันมีผลให้ราคาศุลกากรเปลี่ยนแปลงไปจากเดิม ให้ผลการวินิจฉัยราคาศุลกากรเดิมสิ้นสุดลงนับแต่วันที่ยื่นคำร้อง  








Part 1: Facts of Transaction/ข้อเท็จจริง
	บริษัท A ตั้งอยู่ในประเทศ T ได้ทำสัญญา Buying Agency Agreement For Food Products สำหรับการจ่ายค่าบำเหน็จตัวแทนจากการซื้อกับบริษัท B ที่ตั้งอยู่ในประเทศ H โดยในสัญญาบริษัท B มีหน้าที่ในการจัดหาสินค้าตามความต้องการของบริษัท A รวมไปถึงติดต่อผู้ขายในต่างประเทศ (“ผู้ขาย”) ต่อรองในเรื่องราคาสินค้าที่เหมาะสม ตรวจสอบคุณภาพสินค้า สั่งซื้อและชำระค่าสินค้าให้แก่ผู้ขาย
	โดยผู้ขายจะทำการออก Invoice ค่าสินค้าไปยังบริษัท B และบริษัท B จะทำการออก Invoice อีกครั้ง      (Re-invoice) มายังบริษัท A ซึ่ง Invoice ที่ออกโดยบริษัท B นี้จะมีการเรียกเก็บค่าสินค้า และค่าบำเหน็จตัวแทนในอัตรา 5% ของค่าสินค้า แยกออกจากกันในแต่ละรายการ ทั้งนี้กรรมสิทธิ์และความเสี่ยงที่อาจเกิดขึ้นกับสินค้านั้นจะตกเป็นของบริษัท A ไม่เกี่ยวข้องกับบริษัท B แต่อย่างใด โดยที่ส่วนของการขนส่งสินค้านั้นจะถูกขนส่งจากผู้ขายมาที่บริษัท A โดยตรง
Invoice + 5% ค่าบำเหน็จการซื้อ
ทำสัญญา Buying Agency 
ออก Invoice เรียกเก็บค่าสินค้า
ขนส่งสินค้า
ผู้ขายในต่างประเทศ
สั่งซื้อ ตรวจสอบคุณภาพ และชำระค่าสินค้า
บริษัท A
บริษัท B

















Part 2: Answer/ผลการพิจารณา
[bookmark: _GoBack]	จากข้อเท็จจริงตามที่บริษัท A ชี้แจงดังกล่าวข้างต้น ตามบทบาทภาระหน้าที่ของบริษัท B ในหนังสือสัญญาการจ่ายค่าบำเหน็จตัวแทนจากการซื้อ สรุปได้ว่าบริษัท B เป็นตัวแทนผู้ซื้อของบริษัท A ดังนั้นค่าบำเหน็จตัวแทนจากการซื้อนี้ไม่ต้องนำมารวมในราคาสินค้าที่นำเข้า เพื่อเป็นส่วนหนึ่งของราคาศุลกากรแต่อย่างใด ทั้งนี้ ตามกฎกระทรวงฉบับที่ 132 (พ.ศ. 2543) ข้อ 10(1) และการประเมินราคาศุลกากรตามความตกลงแกตต์ มาตรา 8 ข้อ 1(ก)(1) ประกอบกับประมวลระเบียบปฏิบัติศุลกากร พ.ศ. 2544 ข้อ 2 01 04 03(3)(3.1.4.4) แก้ไขเพิ่มเติมตามคำสั่งทั่วไปกรมศุลกากรที่ 39/2555

